העמותה למען האזרח הוותיק ברעננה

העמותה למען האזרח הוותיק ברעננה היא עמותה ללא כוונת רווח שהוקמה ב-1983 ביוזמת אש"ל (האגודה לפיתוח שירותים למען הזקן בישראל) ובשיתוף עיריית רעננה, ועידת התביעות והמוסד לביטוח לאומי. משרדי העמותה ממוקמים ברחוב ההגנה 114 ברעננה.

 חזון ומטרות 
העמותה פועלת לפיתוח והענקת שירותי רווחה מותאמים לקהילת האוכלוסייה המבוגרת, תוך חתירה להעלאת המודעות הציבורית לנושא הזיקנה ולצרכים הייחודיים של בני הגיל השלישי.
ממוזער|העמותה למען האזרח הוותיק 
כעמותה ציבורית ללא מטרות רווח, פעילותה מבוססת על רוח ההתנדבות בלבד. 11 חברי העמותה ובעלי התפקידים פועלים בהתנדבות מלאה, ללא שכר או כל תמורה אחרת, מתוך תחושת שליחות ומחויבות לקהילה.בעלי תפקידים 

 מבנה הארגון 
העמותה פועלת במסגרת חוק העמותות כגוף משפטי עצמאי, ותהליכי קבלת ההחלטות בה מנוהלים בצורה מסודרת על ידי מוסדות הארגון:

האספה הכללית: מתכנסת בדרך כלל פעם בשנה.

הוועד המנהל: מורכב מ-6 חברים אשר נפגשים בהתאם לצורך.

ועדת הביקורת: כולל 3 חברים ונפגשים מעת לעת בהתאם לדרישות הביקורת.

 היקף הפעילות והמשאבים 
כיום (נכון לשנת 2025) פעילים בעמותה כ-100 מתנדבים, המשתלבים בפרויקטים מגוונים המותאמים לצרכים של האזרחים הוותיקים בעיר. העמותה נסמכת על תרומות ומחזיקה באישור "מוסד ציבורי לענייני תרומות", המאפשר לה לפעול לקידום מטרותיה. הניהול השוטף של פעילות העמותה מתבצע על ידי המנכ"ל, חיימק'ה פרלשטיין.

 יושבי ראש 
 בנימין וולפוביץ' 2010-1989
 מאיר קצין 2010-הווה

 מנכ"לים 
 אילנה דרור 2010-1989
 חיימקה פרלשטיין 2010-הווה

 פעילות העמותה 
ממוזער|מרכז היום בעמותה למען האזרח הוותיק ברעננה

 מרכז יום לאזרח הוותיק 
במרכז יום לאזרח הוותיק ברעננה, הפועל כבית חם ותומך עבור אזרחים ותיקים, מספק מסגרת טיפולית מותאמת הכוללת שתי מחלקות:

 מחלקה לעצמאיים ולתשושים.
 מחלקה לתשושי נפש (מטופלים עם דמנציה או אלצהיימר).

שירותים הניתנים במרכז

מרכז היום פועל לספק את הצרכים היומיומיים של האזרחים הוותיקים בקהילה, ומיועד הן לזכאי גמלת סיעוד ורווחה והן למטופלים פרטיים. המרכז פעיל משעות הבוקר ועד שעות הצהריים ומציע שירותים מגוונים, בהם:
 שירותי הסעות מהבית וחזרה.
 ארוחות מזינות לאורך היום: בוקר, עשר וצהריים.
 סיוע ברחצה ובטיפול אישי.
 פיזיותרפיה וריפוי בעיסוק.
 מעקב בריאותי על ידי אחות מוסמכת.
 ייעוץ לאזרח הוותיק ולמשפחתו באמצעות עובדת סוציאלית.
 שימוש בחדר מחשבים ובחדר עבודות יד.
 פעילויות אמנות משקמת.

פעילויות העשרה מגוונות

במרכז היום מתקיימות פעילויות רבות שנועדו להעשיר את עולמם של האזרחים הוותיקים, ביניהן:
 הרצאות בנושאים שונים.
 חוגים בתחומי מוזיקה, אמנות, התעמלות וגינון טיפולי.
 טיפול בעזרת בעלי חיים.
 סדנאות אפייה ובישול.
 קבוצות שיח לדוברי שפות שונות.
 טיולים ואירועים חגיגיים, כולל חגיגות ימי הולדת וחגים.

צוות מקצועי ומתנדבים מסורים

כל הפעילויות במרכז מונחות על ידי אנשי מקצוע מיומנים, צוות עובדים מנוסה ומתנדבים מסורים, הפועלים יחד כדי לספק יחס אישי וחם לכל אחד מהמשתתפים.

התאמה אישית לכל צורך

במרכז יום לאזרח הוותיק שואפים להיענות למגוון הצרכים והמגבלות של האזרחים הוותיקים, תוך מתן שירות מקצועי ותומך.
ממוזער|מרכז תרבות ספורט ופנאי

 מרכז תרבות כושר ופנאי 
במתחם העמותה למען הקשיש ברעננה הוקם מבנה חדש ומרשים, פרי תרומתה הנדיבה של משפחת וינברג מארצות הברית, בשיתוף פעולה עם העמותה, עיריית רעננה וארגון אש"ל.

המרכז תרבות כושר ופנאי, מציע מגוון שירותים ופעילויות, כולל חדר כושר מתקדם, בית קפה, וחוגים מגוונים, ומיועד לגמלאים עצמאיים בעיר.

 פרויקט חי"ל – קידום בריאות 
תוכנית חי"ל – חיים לשנים, שהוקמה בשנת 1994 ביוזמת אש"ל, מכשירה מתנדבים לפעול למען בריאותם ורווחתם של אזרחים ותיקים. כיום פועלים בתוכנית כ-30 מתנדבים, העוסקים בשלל תחומים, בהם:
 בדיקות סינון לראייה, שמיעה ושיווי משקל.
 סדנאות תקשורת בין-אישית ותזונה נבונה.
 פעילויות גינון בצמחי תבלין.
 הליכה קבוצתית לאורך חופי הים.

שיתופי פעולה עם ארגונים חיצונים והרחבת השירותים

התוכנית מתנהלת בשיתוף פעולה עם שירותי בריאות כללית ומכבי שירותי בריאות, מועדוני קשישים ומוסדות חינוך כמו מכללות. אחד מפרויקטי הדגל הוא "עיר בטוחה", המיועד לקשישים בעלי לקות בשיווי משקל. במסגרת זו, המשתתפים נהנים משיעורי התעמלות ייעודיים למניעת נפילות.

בנוסף, מתנדבי חי"ל מבקרים בבתיהם של תושבים זכאים ומתקינים מאחזים המגינים מפני נפילה ונקודות תמיכה, בהתאם לצורכיהם האישיים, במטרה לשפר את בטיחותם בבית.

 עיתון "כיוון חדש" 
"כיוון חדש – המגזין לאזרח הוותיק ברעננה" הוא ירחון ייחודי ומוביל, המשמש חלק מפרויקט ארצי של עיתונות המיועדת לאזרחים הוותיקים. הירחון נערך על ידי עורכת מקצועית מלכה מהולל, ונכתב בידי צוות עיתונאים אזרחים ותיקים מתנדבים, שעברו הכשרה מקצועית ייעודית.

העיתון מופץ בתחילת כל חודש ונגיש לגמלאי העיר במקומות מרכזיים כמו מועדוני גמלאים, המכללה העירונית, 'יד לבנים', עיריית רעננה, 'דיורים מוגנים' ועוד. בנוסף, הירחון מופץ באופן מקוון לרשימת מנויים רחבה, ומגיע לכ-6,000 קוראים מדי חודש.

המערכת נפגשת מדי שבוע כדי לגבש תוכן עשיר ומגוון, הכולל 16 עמודי צבע המציעים כתבות מעוררות השראה, סיפורים אנושיים, תחקירים מעמיקים, ביקורות תרבות, מתכונים ייחודיים, כתבות בריאות ועוד.

בשנת 2014 זכתה מערכת "כיוון חדש" בשני פרסי עיתונות ובשני ציונים לשבח, שהוענקו על כתבות הצבע והדיוקן האיכותיות שפורסמו בירחון, מה שהפך אותו למודל לחיקוי בתחום העיתונות המקומית והחברתית.

 טלוויזיה קהילתית 
"מבט רענן" – הטלוויזיה הקהילתית של העמותה למען האזרח הוותיק ברעננה

בערוץ 98 בכבלים HOT ובלוויין YES, משודרים מדי יום כתבות וסרטים מכל רחבי הארץ בכל שעות היום.

מגזין "מבט רענן" משודר מדי שבוע בימים: רביעי בשעה 14.30, חמישי בשעה 17.00

אחת לחודש מתחלף המגזין בחומרים חדשים.

 קהילה תומכת 
פרויקט "קהילה תומכת" ברעננה מופעל בשיתוף העמותה למען האזרח הוותיק, האגף לשירותים חברתיים בעיריית רעננה, אש"ל וחברת מוקד אנוש.

"קהילה תומכת" מספקת לחבריה מגוון שירותים המסייעים בשמירה על איכות חיים עצמאית בקהילה והיא נותנת למנוייה השגחה של 24 שעות ביממה, תחזוקת בית, ייעוץ, תיווך עם גורמים שונים בקהילה, קשר אישי ואוזן קשבת.

"קהילה תומכת" מספקת גם שירותים רפואיים, בהם ביקור בית של רופא, הזמנת אמבולנס, הסעה לבית חולים במקרה הצורך, איתור ועדכון בני המשפחה. חברי הקהילה מצוידים בלחצני מצוקה בבתיהם וכן בלחצן אלחוטי דמוי "שעון" העמיד במים המאפשר קשר מיידי עם המוקד 24 שעות ביממה.

ברעננה קיימות לשירות הגמלאים 3 קהילות תומכות על פי אזורי מגורים ולכל קהילה אב קהילה, הזמין לקשר ישיר ושוטף עם חברי הקהילה לצורך סיוע במצבי חרום וכן בכל הקשור לצרכים היומיומיים.

החברים ב"קהילה תומכת" נהנים גם מפעילות חברתית ותרבותית ענפה כולל טיולים ברחבי הארץ,

קישורים חיצוניים
 מבט רענן באתר יוטיוב
 יהודית הלפר, איך עיתון נולד, עמודים 5-4, מגזין "כיוון חדש", יוני 2022


 הערות שוליים 

קטגוריה:רעננה
קטגוריה:ישראל: ארגוני קשישים
קטגוריה:ישראל: עמותות
קטגוריה:זקנה
קטגוריה:עבודה סוציאלית